作者：王奕
词牌/韵律：沁园春

paragraphs: 吾祖文中，曾於夫子，受罔极恩。
有宇宙以来，春秋而后，三纲所系，万古常存。
列国何时，东吴何地，十哲之中尚有言。
况今也、与圣闲邦域，同一乾坤。
卑飞难傍天阍。
但勃窣衔香拜圣门。
要水看黄河，山登岱岳，鲁求君子，学究中原。
虽有他人，不如同姓，仰止文星出禁垣。
又安得，借蒙庄大瓢，酌泗水之源。